smcproject/ml-wiki-sentences huggingface dataset:
അഘോരമന്ത്രം, പഞ്ചഗവ്യം, മൃത്യുഞ്ജയമന്ത്രം, സരസ്വതീസ്തോത്രം മുതലായ ചെറുപുസ്തകങ്ങൾ ലിംഗപുരാണത്തിലുണ്ട്.
11000 ശ്ലോകങ്ങൾ അടങ്ങിയിരിക്കുന്നു.
ശിവനെ പ്രപഞ്ചത്തിന്റെ സൃഷ്ടികർത്താവായി പ്രകീർത്തിക്കുന്നു.
ശിവന്റെ ഇരുപത്തിയെട്ടു അവതാരങ്ങൾ വിവരിക്കുന്നു.
വരാഹപുരാണം
ശാകദ്വീപ്, കുശദ്വീപ്, ക്രൗഞ്ച ദ്വീപ് തുടങ്ങിയ ദ്വീപുകളുടെ വർണ്ണനകൾക്കു പുറമെ ചാതുർമ്മാംസ്യം, വാമനമാഹാത്മ്യം, ഭഗവദ്ഗീത, സാർവ്വഭൗമവ്രതം മുതലായ വിഷയങ്ങൾ പ്രതിപാദിക്കുന്നു.
ആകെ 10000 ശ്ലോകങ്ങൾ അടങ്ങിയിരിക്കുന്നു.
ബ്രഹ്മവൈവർത്തപുരാണം
കൃഷ്ണസ്തോത്രം, ഏകാദശീമാഹാത്മ്യം, ഉദ്ധവ-രാധാ സംവാദം, ശ്രാവണാദ്വാദശീവ്രതം തുടങ്ങിയ സ്വതന്ത്ര കൃതികൾക്കു പുറമെ ബ്രഹ്മാ- ഗണപതി - ശ്രീകൃഷ്ണ മഹിമകളും ഉൾക്കൊള്ളിച്ചിരിക്കുന്നു.
ആകെ 18,000 ശ്ലോകങ്ങൾ.
സ്കന്ദപുരാണം
സ്ഥലപുരാണങ്ങളും ക്ഷേത്രമാഹാത്മ്യങ്ങളും ഭാരതത്തിന്റെ ഭൂമിശാസ്ത്ര വിവരണങ്ങളും ശ്രീ സുബ്രഹ്മണ്യ- ചരിതവും ഉള്ള സ്കന്ദപുരാണത്തിൽ 81,100 ശ്ലോകങ്ങൾ ഉണ്ട്.
ഏറ്റവും വലിയ പുരാണം.
ശിവനെപ്പറ്റിയുള്ള ഐതിഹ്യങ്ങൾ, നരകവർണ്ണന എന്നിവയുമുണ്ട്.
വാമനപുരാണം
വാമനചരിതമാണ് മുഖ്യം.
ഗംഗാമഹാത്മ്യം മുതലായ സ്വതന്ത്രകൃതികളും വാമനപുരാണത്തിലുണ്ട്.
10,000 ശ്ലോകങ്ങൾ ആകെ ഉണ്ട്.
മത്സ്യപുരാണം
മത്സ്യാവതാരകഥയാണ് ഇതിൽ പ്രതിപാദിക്കുന്നത്.
14000 ശ്ലോകങ്ങൾ ആണ് ഇതിൽ ഉള്ളത്.
ജൈനബുദ്ധമതങ്ങളെ ഇതിൽ വിമർശിക്കുന്നുണ്ട്.
കൂർമ്മപുരാണം
കൂർമ്മാവതാര കഥയാണ് പ്രധാനമായും അടങ്ങിയിരിക്കുന്നത്.
പുറമെ ഗൃഹസ്ഥ-വാനപ്രസ്ഥ ധർമ്മങ്ങൾ, യതീധർമ്മങ്ങൾ മുതലായവ.
ആകെ 17000 ശ്ലോകങ്ങൾ.
ഗരുഡപുരാണം
പ്രേതകർമ്മം, പ്രേതശ്രാദ്ധം, യമലോകം, നരകം മുതലായവയാണ് പ്രതിപാദിക്കുന്നത്.
ബ്രഹ്മാണ്ഡപുരാണം
അദ്ധ്യാത്മരാമായണം ഈ പുസ്തകത്തിൽ നിന്നെടുത്ത് പ്രത്യേകമായി പ്രസിദ്ധപ്പെടുത്തിയതാവുമെന്നു വിശ്വസിക്കുന്നു.
ലളിതാസഹസ്രനാമം ഇതിൽ അടങ്ങിയിരിക്കുന്നു.
അനന്തശയനം, ഋഷി പഞ്ചമി, ദക്ഷിണാമൂർത്തി, ലക്ഷ്മീപൂജ, ഗണേശകവചം, ഹനുമത്കവചം എന്നീ ചെറുപുസ്തകങ്ങൾ ഇതിലുണ്ട്.
ആകെ 12100 ശ്ലോകങ്ങൾ.
അഗ്നിപുരാണം
രാമായണം, മഹാഭാരതം എന്നീ ഇതിഹാസങ്ങളുടെ സംഗ്രഹവും, അഷ്ടദശവിദ്യകൾ, ധനുർവേദം, ഗാന്ധർവ്വവേദം, ആയുർവേദം, അർത്ഥശാസ്ത്രം, ദർശനങ്ങൾ, കാവ്യകല എന്നിങ്ങനെയുള്ള വിഷയങ്ങളും ഉൾപ്പെടുത്തിയിരിക്കുന്നു.
ആകെ 15000 ശ്ലോകങ്ങൾ.
പ്രതിപാദ്യ വിഷയങ്ങളെ അടിസ്ഥാനപ്പെടുത്തി സംസ്കൃതത്തിലെ മഹത്തായ കലാശാസ്ത്രഗ്രന്ഥങ്ങളുടെ സാരവും സാധാരണയായി കാണുന്ന പുരാണവിഷയങ്ങളും പ്രതിപാദിക്കുന്നവ.
ഉദാ: ഗാരുഡം, അഗ്നീ, നാരദം തീർത്ഥങ്ങളേയും വ്രതങ്ങളേയും പറ്റി വിവരിക്കുന്നവ ഉദാ: പദ്മം, സ്കാന്ദം, ഭവിഷ്യം രണ്ട് പരിഷ്കരണങ്ങൾ കഴിഞ്ഞവ.
ഉദാ: ബ്രഹ്മപുരാണം, ഭാഗവതം, ബ്രഹ്മ‌വൈവർത്തം ചരിത്രപുരാണങ്ങൾ- ഉദാ: ബ്രഹ്മാണ്ഡം, മതവിഭാഗങ്ങളുടെ പുരാണം - ഉദാ: ലിംഗം, വാമനം, (ശൈവം) മാർക്കണ്ഡേയം (ശാക്തേയം) പല തവണ വ്യാഖ്യാനിക്കപ്പെട്ട് ഇല്ലാതായിത്തീർന്നവ- വരാഹം, കൂർമ്മം, മാത്സ്യം ലക്ഷണങ്ങൾ
മഹാപുരാണങ്ങളെന്നും ഉപപുരാണങ്ങളെന്നും തിരിക്കപ്പെട്ടിരിക്കുന്ന പുരാണസമാഹാരം പ്രധാനമായും അഞ്ച്‌ വിഷയങ്ങളെയാണ് പ്രതിപാദിക്കുന്നത്‌ .
ഈ അഞ്ച്‌ വിഷയങ്ങൾ പഞ്ചലക്ഷണങ്ങൾ എന്നാണ്‌ അറിയപ്പെടുന്നത്‌.
അവ ചുവടേ ചേർക്കുന്നു സർഗ്ഗം-പ്രപഞ്ച സൃഷ്ടി പ്രതിസർഗ്ഗം-ദ്വിതീയ സൃഷ്ടികൾ, പ്രധാനമായും, വിലയം പ്രാപിച്ചതിനു ശേഷമുള്ള പുനഃസൃഷ്ടികൾ.
വംശം-ദേവന്മാരുടേയും ഋഷിമാരുടേയും വംശാവലി.
മന്വന്തരം-മാനവരാശിയുടേയും, ആദിമ മനുഷ്യരുടേയും സൃഷ്ടി.
വംശാനുചരിതം-രാജകുലങ്ങളുടെ ചരിത്രം.
മതം, ചരിത്രം എന്നിവയാണ്‌ മിക്ക പുരാണങ്ങളുടേയും പ്രധാന പ്രതിപാദ്യവിഷയമെങ്കിലും അവ ഈ അഞ്ചു വിഷയങ്ങളെയാണ്‌ കൈകാര്യം ചെയ്യുന്നത്‌.
മറ്റുപല വിശുദ്ധഗ്രന്ഥങ്ങളിലും(മതഗ്രന്ഥങ്ങൾ) ഇതേതരത്തിലുള്ള വേർതിരിവ്‌ ദർശിക്കാൻ കഴിയുമെന്ന് ചില പണ്ഡിതർ അഭിപ്രായപ്പെടുന്നു(ഉദാ: ബൈബിൾ ) .
ഒരു പുരാണം പ്രധാനമായും ഒരു ദേവതക്ക്‌ കൂടുതൽ പ്രാധാന്യം കൊടുക്കുകയും മറ്റുള്ള ദേവതകളെ അത്ര പ്രാധാന്യമില്ലാതെയുമാണ്‌ ചിത്രീകരിക്കാറുള്ളത്‌.
മിക്കവാറും എല്ലാ പുരാണങ്ങളിലും ഭക്തിമുതൽ സാംഖ്യം വരെയുള്ള മതപരവും തത്ത്വശാസ്ത്രപരവുമായ വളരെയധികം ആശയങ്ങൾ ഉൾക്കൊള്ളിച്ചിട്ടുണ്ട്‌.
അവയുടെ രചനാരീതിയിൽ നിന്നുതന്നെ ഇപ്പോഴും ഹൈന്ദവ സമൂഹത്തിൽ കാണപ്പെടുന്ന വൈഷ്ണവം , ശൈവം എന്നീ ശാഖകളുടെ ഉദയം ദർശിക്കാനാവും.
പല ദേശങ്ങളിലും മിക്കപുരാണങ്ങളുടേയും അവിടത്തേ മാതൃഭാഷാ വിവർത്തനം കണ്ടുവരാറുണ്ട്‌.
ഇത്‌ സാധ്യമാവുന്നത്‌ പുരാണങ്ങൾ പഠിക്കുകയും അവയുടെ സംഗ്രഹം മറ്റുള്ളവർക്ക്‌ മനസ്സിലാവുന്ന രീതിയിൽ വിവരിച്ചുകൊടുക്കുകയും ചെയ്യുന്ന പണ്ഡിത ബ്രാഹ്മണരിലൂടെയാണ്‌.
ഹൈന്ദവ ക്ഷേത്രങ്ങൾ കേന്ദ്രീകരിച്ച്‌ നടക്കുന്ന ഭാഗവത സപ്താഹയജ്ഞവും, ശ്രീമദ്ദേവീഭാഗവത നവാഹ യജ്ഞവും ഇതിനുദാഹരണമായി കണക്കാക്കാവുന്നതാണ്‌).
ബ്രഹ്മാവിനെ സംബന്ധിക്കുന്ന പുരാണങ്ങൾ
ബ്രഹ്മപുരാണം , ബ്രഹ്മാണ്ഡപുരാണം , ബ്രഹ്മവൈവർത്തപുരാണം , മാർക്കണ്ഡേയപുരാണം , ഭവിഷ്യപുരാണം , വാമനപുരാണം .
മഹാവിഷ്ണുവിനെ സംബന്ധിക്കുന്ന പുരാണങ്ങൾ
വിഷ്ണുപുരാണം , ഭാഗവതപുരാണം , ഗരുഡപുരാണം , പത്മപുരാണം , വരാഹപുരാണം , നാരദീയപുരാണം .
പരമശിവനെ സംബന്ധിക്കുന്ന പുരാണങ്ങൾ
വായുപുരാണം , ലിംഗപുരാണം , സ്കന്ദപുരാണം , അഗ്നിപുരാണം , മത്സ്യപുരാണം , കൂർമ്മപുരാണം .
ഉപപുരാണങ്ങൾ
സനൽക്കുമാരം, നാരസിംഹം, നാരദീയം, ശിവം, ദുർവ്വസസ്സ്, കാപിലം, മാനവം, ഉശനസ്സ്, വാരുണം, കാളികം, സാംബം, സൌരം, ആദിത്യം, മാഹേശ്വരം, ദേവിഭാഗവതം, വാസിഷ്ഠം, വിഷ്ണുധർമ്മോത്തരം, നീലമതപുരാണം.
ഇതിലൊന്നും ഉൾപ്പെടാത്ത പ്രശസ്തമായ അനേകം ഉപപുരാണങ്ങളും ഉണ്ട് .
ഭവിഷ്യപുരാണത്തിന്റെ അനുബന്ധമായ കൽക്കിപുരാണം അത്തരത്തിലുള്ള ഒന്നാണ് .
"അഞ്ചാം വേദം"
പുരാണങ്ങളെ അഞ്ചാം വേദം എന്ന് ഛാന്ദോഗ്യോപനിഷത്തിൽ പറയുന്നു.
അവലംബം 1 2 3 {{ cite book }} : Cite has empty unknown parameter: | coauthors= ( help ) ↑ Vinay Lal (2007) Puranas .
University of California, Los Angeles .
↑ Flood (1996), p. 110.
↑ http://books.google.co.in/books?id=12kSkNpBx-sC pg=PA6 lpg=PA6 dq=how+many+slokas+in+kurma+purana source=bl ots=IibavFoeZC sig=rlTIlD9ATooQVKzmV-sEscj8fvM hl=en sa=X ei=xh4HT93fFInsrAfCvozUDw ved=0CCQQ6AEwAQ#v=onepage q=how%20many%20slokas%20in%20kurma%20purana f=false ↑ മത്സ്യപുരാണം 53.65 ↑ 'Purana as Brahminic Ideology', Velcheru Narayana Rao in Purana Perennis - "Reciprocity and Transformation in Hindu and Jaina Texts" - edited by Wendy Doniger,p.
85-100.
ISBN 0-7914-1381-0 ↑ ഛാന്ദോഗ്യോപനിഷത്ത് ; 7.1.2.
പുരമുണ്ടേക്കാട് ശ്രീ മഹാദേവക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പുറം ജില്ലയിൽ പൊന്നാനി താലൂക്കിൽ എടപ്പാളിനടുത്ത് വട്ടംകുളം ഗ്രാമപഞ്ചായത്തിൽ പുരമുണ്ടേക്കാട് ദേശത്ത് സ്ഥിതിചെയ്യുന്ന ചെറിയൊരു ക്ഷേത്രമാണ്.
പുരമുണ്ടേക്കാട്ട് മഹാദേവക്ഷേത്രം.
ഒരടിയോളം പൊക്കമ്മുള്ള ഇവിടുത്തെ സ്വയംഭൂലിംഗം പ്രസിദ്ധിയാർജിച്ചതാണ്.
ശരഭമൂർത്തിയായാണ് ഇവിടെ ശിവനെ ആരാധിച്ചുവരുന്നത്.
മുണ്ടേക്കാട്ട് ശിവപ്രതിഷ്ഠ കിഴക്കു ദർശനം നൽകിയിരിക്കുന്നത്.
പരശുരാമൻ ശിവലിംഗപ്രതിഷ്ഠ നടത്തി എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത്.
പുരമുണ്ടേക്കാട്ട്_മഹാദേവക്ഷേത്രം ഉപദേവന്മാർ
പുരമുണ്ടേക്കാട്ടപ്പനെ കൂടാതെ ഇവിടെ ധാരാളം ഉപദേവതാപ്രതിഷ്ഠകളുണ്ട്.
നാലമ്പലത്തിനകത്ത് തെക്കുപടിഞ്ഞാറേമൂലയിലുള്ള ഒറ്റ ശ്രീകോവിലിൽ ദക്ഷിണാമൂർത്തി , ഗണപതി , ശാസ്താവ് , ശ്രീകൃഷ്ണൻ എന്നിവർ ഒരുമിച്ച് കുടികൊള്ളുന്നു.
ഇത് വലിയൊരു പ്രത്യേകതയാണ്.
കിഴക്കേ നമസ്കാര മണ്ഡപത്തിലായി രണ്ടു നന്ദികേശ്വര പ്രതിഷ്ഠകളും ഉണ്ട്.
പടിഞ്ഞാറേ മൂലയിലായുള്ള ഭൂമിദാനപ്രതിഷ്ഠയുള്ള കൃഷ്ണന്റെ ദേവാലയവും പ്രസിദ്ധമാണ്.
മലപ്പുറം ജില്ലയിലെ എടപ്പളിനടുത്ത് രണ്ടു കിലോമീറ്റർ ദൂരെയായിട്ടാണ് ക്ഷേത്രം സ്ഥിതിചെയ്യുന്നത്.
പുരാണങ്ങളിലെ പ്രസിദ്ധമായ നദികൾ
വിവിധ കാലഘട്ടങ്ങളിലായി എഴുതപ്പെട്ടിട്ടുള്ള ഭാരതീയമായ പുരാണങ്ങളിലും മറ്റു കൃതികളിലുമായി പല നദികളെപ്പറ്റിയും പരാമർശിച്ചിട്ടുണ്ടു്.
അവയിൽ ചിലതു് യഥാർത്ഥത്തിൽ നിലവിലുണ്ടായിരുന്നതോ ഇപ്പോഴും ഉള്ളവയോ ആണു്.
മറ്റു ചിലതാകട്ടെ, ഭാവനാസൃഷ്ടികളും.
ഈ ലേഖനത്തിൽ അത്തരം നദികളിൽ പ്രധാനപ്പെട്ടവയെക്കുറിച്ച് സൂചിപ്പിക്കുന്നു:
ഗംഗ സിന്ധു സരസ്വതി യമുന പൂർണ്ണ നിള കാളിന്ദി കാവേരി നർമ്മദ തുംഗഭദ്ര കൃഷ്ണ ഗോദാവരി സുവർണ്ണരേഖ ഗന്ധകി അളകനന്ദ ഭാഗീരഥി ചമ്പൽ കാളി ഗോമതി ചിത്രരഥ ധൃതമതി ജംബു കുമദ്വതി പൂർണ്ണാശ കൃതമാല ലോഹിത്യ കൃഷ്ണവേണി ചന്ദ്രമാ ഓഘവതി ഹ്ലാദിനി ജ്യോതിരഥ ലങ്ഗാളിനി
പുരാണത്തിലെ സത്യഗ്രഹം
ആദികാവ്യമായ രാമായണത്തിൽ ഒരു സത്യഗ്രഹത്തെ കുറിച്ചു പറയുന്നുണ്ട്.
ദശരഥൻറെ ഭാര്യമാരിൽ ഒരാളായ കൈകേയിയാണ് നിരാഹാരസത്യഗ്രഹകഥയിലെ നായിക.
തൻറെ മകനായ ഭരതനെ രാജാവാക്കണമെന്നും ശ്രീരാമനെ കാട്ടിലേക്ക് അയയ്ക്കണം എന്നുമായിരുന്നു ആവശ്യങ്ങൾ ഈ  നിരാഹാരത്തിനു മുൻപിൽ കിഴടങ്ങിയ ദശരഥൻ വേദനയോടെ കൈകേയിയുടെ ആവശ്യങ്ങൾ അംഗീകരിച്ചു.
പ്രവാചകൻ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പ്രവാചകൻ - പ്രവാചകൻ എന്ന പൊതു ലേഖനം ഇസ്ലാമിലെ പ്രവാചകന്മാർ - പ്രവാചകൻ ഇസ്ലാമിക വീക്ഷണം പ്രവാചകൻ (മലയാളചലച്ചിത്രം) - ഒരു മലയാള ചലച്ചിത്രം ദി പ്രോഫെറ്റ് - ഒരു കാവ്യോപന്യാസസമാഹാരം
പ്രവാസി എക്സ്പ്രസ് ഇംഗ്ലീഷ് വിലാസം https://ml.wikipedia.org/wiki/Pravasi_Express
സിംഗപ്പൂരിൽ പ്രസിദ്ധീകരിക്കുന്ന ദ്വിഭാഷാ പത്രമാണ് പ്രവാസി എക്സ്പ്രസ് .
[മലയാളം|മലയാളത്തിലും] [ഇംഗ്ലീഷ്|ഇംഗ്ലീഷിലുമായി] ഇതു പ്രസിദ്ധീകരിക്കുന്നു.
നിലവിൽ മാസത്തിൽ രണ്ടുതവണ എന്ന തോതിലാണ് പ്രവാസി എക്സ്പ്രസ്സിന്റെ പ്രസിദ്ധീകരണം നടന്നു വരുന്നത്.
2012 ഇൽ രൂപീകരിച്ച് പ്രവാസി പബ്ലിക്കേഷന്റെ ചുമതലയിലാണ് പത്രത്തിന്റെ പ്രവർത്തനം.
സിംഗപ്പൂരിലെ മലയാളി സമൂഹത്തിന്റെ സാഹിത്യ-സാംസ്കാരിക പ്രവർത്തനങ്ങളെ ഏകോപിക്കുകയും മാർഗദർശനം നൽകുന്നതിലും പ്രവാസി എക്സ്പ്രസ് മുൻഗണന നൽകി പ്രവർത്തിക്കുന്നു.
പ്രവാസി എക്സ്പ്രസ് നൈറ്റ്
കലാ-സാംസ്കാരിക മേഖലയിൽ പ്രശസ്തരായ മലയാളികൾക്ക് പുരസ്കാരം നൽകിവരുന്ന പ്രവാസി എക്സ്പ്രസ് നൈറ്റ് എന്നചടങ്ങ് 2013 ഇൽ  നടത്തിയിരുന്നു.
പ്രവാസി എക്സ്പ്രസിന്റെ പ്രഥമ ലൈഫ് ടൈം അച്ചീവ്മെന്റ് അവാർഡ് പ്രതിപക്ഷ നേതാവ് വി. എസ്. അച്യുതാനന്ദനായിരുന്നു .
പ്രശസ്ത കവിയും ഗാനരചയിതാവുമായ അനിൽ പനച്ചൂരാനായിരുന്നു പ്രവാസി എക്സ്പ്രസ് സാഹിത്യ പുരസ്കാരം നേടിയത്.
പുറത്തേക്കുള്ള കണ്ണികൾ ഓൺലൈൻ എഡിഷൻ അവലംബം ↑ ↑
പ്രളയം (നാടകം)
ഓംചേരി എൻ.എൻ പിള്ള രചിച്ച നാടകമാണ് പ്രളയം .
1972-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
പ്രവചനം ഇംഗ്ലീഷ് വിലാസം https://ml.wikipedia.org/wiki/Prediction
സംഭവിക്കാനിരിക്കുന്ന ഒരു കാര്യം മുൻകൂട്ടി പറയുന്നതിനേയാണ് പ്രവചനം എന്ന് പറയുന്നത്.
വരാനിരിക്കുന്ന സംഭവങ്ങളെ കഴിഞ്ഞകാലസംഭവങ്ങളുടെ പശ്ചാത്തലത്തിലോ ഇപ്പോൾ നടന്നുകൊണ്ടിരിക്കുന്ന കാര്യങ്ങളുടെ വെളിച്ചത്തിലോ മുൻകൂട്ടി അറിയാനോ മനസ്സിലാക്കാനോ മനുഷ്യൻ പല കാരണങ്ങളാലും എക്കാലത്തും ശ്രമിച്ചിരുന്നു.
വിവിധ കാലങ്ങളിൽ ഭൂമിയിൽ താപനിലയിലും കാറ്റിന്റെ ഗതി-ശക്തിമാറ്റങ്ങളിലും മഴയുടെ ലഭ്യതയിലും മറ്റും സം‌ഭവിച്ചേക്കാവുന്ന വ്യതിയാനങ്ങളെ മുൻകൂട്ടി പ്രവചിക്കുന്നതിനെ കാലാവസ്ഥാ പ്രവചനം എന്ന് പറയുന്നു.
കാലാവസ്ഥാപ്രവചനങ്ങൾ കർഷകരെ അതത് കാലാവസ്ഥക്കനുയോജ്യമായ കൃഷിയും കൃഷിരീതിയും തിരഞ്ഞെടുക്കാൻ സഹായിക്കുന്നു.
കൊടുങ്കാറ്റുകളേയും മഹാമാരികളേയും കുറിച്ച് വളരെ നേരത്തേ അറിയാനാകുന്നതുകൊണ്ട് അവയുണ്ടാക്കിയേക്കാവുന്ന കടുത്ത ആൾനാശവും വസ്തുനാശവും ഒഴിവാക്കാനും ഇത് സഹായിക്കുന്നു.
കാലാവസ്ഥാ പ്രവചനം മൂലം പ്രകൃതി ക്ഷോഭങ്ങൾ മുൻകൂട്ടി അറിയാൻ സാധിക്കുന്നു.
സൂര്യന്റെ ദിശയും ചൂടും അറിഞ്ഞ് പണ്ട് കാലത്ത് ആളുകൾ കാലാവസ്ഥ പ്രവചിക്കാൻ ശ്രമിച്ചിരുന്നു.
ഇക്കാലത്ത് അത് ചെയ്യുന്നത് ശാസ്ത്രീയമായ രീതിയിൽ കണക്കുകൂട്ടിയും ഉപഗ്രഹനിരീക്ഷണങ്ങൾ ഉപയോഗിച്ചും ആണ്‌.
ഭൂതം, ഭാവി, വർത്തമാനം
ജീവിച്ചിരിക്കുന്ന ഒരാളുടെ ഭാഗധേയങ്ങളിൽ സംഭവിക്കാനിരിക്കുന്ന കാര്യങ്ങൾ പ്രവചിക്കാനും സം‌ഭവിച്ചതും, സംഭവിച്ചുകൊണ്ടിരിക്കുന്നതുമായ കാര്യങ്ങൾ അതിന്നു തെളിവായി നിരത്താനും മറ്റൊരാൾ ‍ ശ്രമങ്ങൾ നടത്താറുണ്ട്.
ഇത്തരം ശ്രമങ്ങളെ "ജ്യോതിഷം" എന്നു പറയുന്നു.
പ്രവര നദി പ്രവര നദിയിലെ അംബ്രല്ല വെള്ളച്ചാട്ടം വിത്സൺ ഡാം (ഭണ്ഡാർദര അണക്കെട്ട്)
മഹാരാഷ്ട്രയിലെ അഹമ്മദ്നഗർ ജില്ലയിലൂടെ ഒഴുകുന്ന ഒരു ചെറിയ നദിയാണ് പ്രവര നദി.
ഗോദാവരിയുടെ ഒരു പോഷകനദിയാണ് പ്രവര.
ഗോദാവരി നദിയുടെ പ്രധാന പോഷകനദികളിൽ ഏറ്റവും ചെറുതാണ് പ്രവര.
7 പ്രധാന പോഷകനദികളിൽ, ഗോദാവരിക്ക് സമാനമായി പശ്ചിമഘട്ടത്തിൽ ഉത്ഭവിക്കുന്ന ഒരേയൊരു പോഷകനദിയാണിത്.
ഉറവിടവും സംഗമവും ഒരേ ജില്ലയ്ക്കുള്ളിൽ(അഹമ്മദ്നഗർ) സ്ഥിതിചെയ്യുന്ന ഗോദാവരിയുടെ ഒരേയൊരു പ്രധാന പോഷകനദി കൂടിയാണിത്.
ഉദ്ഭവവും ഗതിയും
മഹാരാഷ്ട്രയിലെ അഹമ്മദ്നഗർ ജില്ലയിലെ കുലാങ്ങിനും രത്തൻഗഡ് മലകൾക്കും ഇടയിലുള്ള സഹയാദ്രികളുടെ കിഴക്കൻ ചരിവുകളിലാണ് പ്രവര ഉദ്ഭവിക്കുന്നത്.
അതിന്റെ ഉത്ഭവസ്ഥാനത്തിനടുത്തു തന്നെ നദി ഒരു പ്രമുഖ വിനോദസഞ്ചാര കേന്ദ്രമായ ഭണ്ഡാർദര പട്ടണത്തിലേക്ക് ഒഴുകുന്നു.
ഇവിടെ ഷെണ്ടി ഗ്രാമത്തിനരികിലാണ് പ്രവര നദിക്കു കുറുകെയുള്ള ഭണ്ഡാർദര അണക്കെട്ട് അഥവാ വിത്സൺ അണക്കെട്ട്.
ഇതിനോട് ചേർന്ന്  ആർതർ തടാകവും സ്ഥിതിചെയ്യുന്നു.
അണക്കെട്ടിന്റെ കവാടങ്ങൾ മഴക്കാലത്ത് തുറക്കുമ്പോളാണ് താഴ്ഭാഗത്തായി അംബ്രല്ല വെള്ളച്ചാട്ടം രൂപപ്പെടുന്നത്.
ഇവിടെ നിന്ന് നദി ഒരു കിഴക്കോട്ട് തിരിഞ്ഞ് ഒഴുകുന്നു.
തുടർന്ന് അകോലെ നഗരത്തിനടുത്താണ് പ്രവര നദിയിലെ ഏറ്റവും വലിയ അണക്കെട്ടായ നിൾവണ്ഡേ അണക്കെട്ട് .
ഇതിനു ശേഷം ഈ നദി സംഗംനേർ നഗരത്തിലെത്തുന്നു.
അഹമ്മദ്നഗർ ജില്ലയിലെ രണ്ടാമത്തെ വലിയ നഗരമാണിത്.
അവിടെ വച്ച് മഹാലുങ്കി നദി പ്രവരയുമായി കൂടിച്ചേരുന്നു.
കിഴക്കോട്ട് വീണ്ടുമൊഴുകുമ്പോൾ മറ്റൊരു പോഷകനദിയായ മുല നദിയും ഇതിനോടുചേരുന്നു.
പിന്നീട് ഈ നദി നെവാസ പട്ടണത്തിലെത്തി കിഴക്കോട്ട് 12 കിലോമീറ്റർ ഒഴുകുന്നു, ഒടുവിൽ അത് ഉത്ഭവസ്ഥാനത്തു നിന്നും 208 കിലോമീറ്റർ (129 മൈൽ) അകലെയുള്ള പ്രവര സംഗം എന്ന സ്ഥലത്ത് ഗോദാവരി നദിയിലേക്ക് ലയിക്കുന്നു.
ഈ നദിയുടെ ഉദ്ഭവത്തെക്കുറിച്ച് അഗസ്ത്യമുനിയുമായി ബന്ധപ്പെട്ട് ഒരു ഐതിഹ്യം നിലവിലുണ്ട്.
അഗസ്ത്യ മുനി ഒരിക്കൽ ദേവപ്രീതിക്കായി കഠിനതപസ്സിലേർപ്പെട്ടു.
വെള്ളവും വായുവും മാത്രം ആഹരിച്ച് കാലങ്ങളോളം നീണ്ട തപസ്സിനൊടുവിൽ ശിവൻ പ്രത്യക്ഷപ്പെട്ടു.
ശിവന്റെ അനുഗ്രഹത്താൽ ഗംഗയുടെ ഒരു ചാലാണ് പ്രവര നദിയായി ഇതിലൂടെ ഒഴുകുന്നത് എന്നാണ് ഐതിഹ്യം.
ഈ നദിക്കരയിലെ അഗസ്ത്യ ഋഷി ആശ്രമം വിനോദസഞ്ചാരികളെ  ആകർഷിക്കുന്നു.
പ്രവാചകവൈദ്യം ഇംഗ്ലീഷ് വിലാസം https://ml.wikipedia.org/wiki/Prophetic_medicine ഈ ലേഖനം കപടചികിൽസയെപ്പറ്റിയുള്ള പരമ്പരയുടെ ഭാഗമാണ് ബദൽചികിൽസയും കപട ‑ വൈദ്യവും പൊതുവിവരങ്ങൾ ബദൽ ചികിത്സ ബദൽ മൃഗരോഗചികിത്സ വ്യാജചികിത്സ (കപടചികിത്സ) ബദൽ ചികിത്സാമാർഗ്ഗങ്ങളുടെ ചരിത്രം ആധുനിക വൈദ്യശാസ്ത്രത്തിന്റെ ഉയർച്ച കപടശാസ്ത്രം ശാസ്ത്രവിരുദ്ധത സംശയവാദം സ്കെപ്റ്റിക്കൽ മൂവ്മെന്റ് നാഷണൽ സെന്റർ ഫോർ കോം‌പ്ലിമെന്ററി ആൻഡ് ഇന്റഗ്രേറ്റീവ് ഹെൽത്ത് ബദൽ ചികിത്സയുടെ പദാവലി ശാസ്ത്രവും പാർശ്വ ചികിത്സാമാർഗ്ഗങ്ങളും അക്യൂപ്രഷർ അക്യൂപങ്ചർ ആന്ത്രപോസോഫിക് ചികിത്സ ആപിതെറാപി കൈനേസിയോളജി അരോമതെറാപ്പി ഓറിക്കുലോതെറാപ്പി ബാക്ക് പുഷ്പ ചികിത്സ ബേറ്റ്സ് രീതി ബയോറിഥം ബ്ലാക്ക് സാൽവെ ബോഡിവർക്ക് ബോൺസെറ്റർ ബോവൻ രീതി കാൻസർ വ്യാജചികിത്സ ഗ്രീക്ക് കാൻസർ ചികിത്സ കൈറോപ്രാക്റ്റിക് ചികിത്സ കൈറോപ്രാക്റ്റിക് ചികിത്സാരീതികൾ വെർട്ടിബ്രൽ സബ്‌ലെക്സേഷൻ ക്രിസ്ത്യൻ ശാസ്ത്രം വൻകുടൽ വൃത്തിയാക്കൽ കാപ്പി എനീമ ക്രേനിയോസേക്രൽ ചികിത്സ ക്രിസ്റ്റൽ ചികിത്സ കപ്പിങ് ചികിത്സ ഡീടോക്സിഫിക്കേഷൻ ഡ്യുവസ്ബർഗ് സിദ്ധാന്തം ഇയർ കാൻഡ്ലിങ് എനർജി മെഡിസിൻ ഈസോടെറിക് ഊർജ്ജം സ്പർശന ചികിത്സ യൂജെനിക്സ് ഫസിലിറ്റേറ്റഡ് കമ്യൂണിക്കേഷൻ ഫങ്ഷണൽ മെഡിസിൻ മുടി പരിശോധന പച്ചില മരുന്ന് ചികിത്സ ഹോളിസ്റ്റിക് ദന്തചികിത്സ ഹോളോഗ്രാം ബ്രേസ്‌ലെറ്റ് ഹോമിയോപ്പതി ബയോളജിക്കൽ ടെറേൻ അസസ്മെന്റ് ഹിപ്നോതെറാപ്പി ഇറിഡോളജി അയണൈസ് ചെയ്യപ്പെട്ട ആഭരണങ്ങൾ ഇടിമിന്നൽ പ്രക്രീയ ലിംഫോതെറാപ്പി മെഡിക്കൽ ഇൻട്യൂറ്റീവ് മെസ്‌മെറിസം കാന്തചികിത്സ മാനുവൽ തെറാപി മൈൻഡ്-ബോഡി ഇന്റർവെൻഷൻ എം.എം.എസ്. മയോഫേഷ്യൽ റിലീസ് എൻ.എ.ഇ.
ഇസ്ലാം മതവിശ്വാസമനുസരിച്ച് പ്രവാചകൻ മുഹമ്മദ് നബിയുടെ ഹദീസുകൾ പ്രകാരം രോഗം , ചികിത്സ, ശുചിത്വം എന്നിവയെ സംബന്ധിച്ച സദുപദേശങ്ങളും വൈദ്യശാസ്ത്രജ്ഞരല്ലാത്ത പണ്ഡിതന്മാർ പ്രസ്തുത ഹദീസുകൾ പ്രചരിപ്പിക്കുന്നതിനും പ്രാവർത്തികമാക്കുന്നതിനുമായി സമാഹരിച്ച ലിഖിതങ്ങളും ചേർന്നതാണ് പ്രവാചകവൈദ്യം അഥവാ Prophetic medicine ( അറബി : الطب النبوي ‬ , 'Al-Tibb al-nabawī ) എന്നാൽ ഇതിൽനിന്നു വിഭിന്നമായ ഗ്രീക്ക് ( യുനാനി ) പ്രകൃതിചികിത്സാരീതികളായിരുന്നു ഇസ്ലാമിക ലോകത്ത് പൊതുവേ നിലനിന്നിരുന്നത്.
പ്രവാചകവൈദ്യം എന്ന പേരിൽ ഒരു വിജ്ഞാനശാഖയോ ചികിൽസാരീതിയോ പ്രവാചക കാലഘട്ടത്തിലോ പിൻതലമുറയിലോ  നിലവിലുണ്ടായിരുന്നില്ല.
തന്നോട് രോഗപീഡയെപ്പറ്റി ആവലാതിപ്പെട്ടവരോട് വൈദ്യന്മാരെ പോയി കാണാൻ പറയുകയായിരുന്നു പ്രധാനമായും നബി ചെയ്തിരുന്നത്.
എന്നാൽ ചില പ്രത്യേക രോഗാവസ്ഥകളിൽ നിശ്ചിത വ്യക്തികൾക്ക് നൽകിയ നിർദേശങ്ങൾ, പിന്നീട് ഹദീസ് ക്രോഡീകരണ വേളയിൽ, പ്രവാചകന്റെ ചികിത്സാനിർദേശങ്ങളെപ്പറ്റിയുള്ള നിവേദനങ്ങൾ, ഹദീസ് പണ്ധിതന്മാർ 'കിതാബുത്വിബ്ബ്' എന്ന ശീർഷകത്തിന് കീഴെ രേഖപ്പെടുത്തി വെച്ചു.
പിൽക്കാല പണ്ധിതന്മാരിൽ ചിലർ ഹദീസ് ഗ്രന്ഥങ്ങളിൽ ചിതറിക്കിടന്ന ഈ നിവേദനങ്ങൾ ഒരുമിച്ചുകൂട്ടി 'അത്വിബ്ബുന്നബവി' എന്ന പേരിൽ ഗ്രന്ഥരചന നടത്തുകയുണ്ടായി.
പുതിയ ഒരു വൈദ്യശാസ്ത്ര ശാഖയോ എന്നേക്കും എവിടേക്കും ഉപയോഗപ്പെടുത്താവുന്ന ഒരു  ചികിത്സാരീതിയോ എന്ന നിലയ്ക്കല്ല അവർ ഈ ഗ്രന്ഥരചന നടത്തിയത്.
മറിച്ച്,  പ്രാവാചകന്റേതായി ഉദ്ധരിക്കപ്പെട്ട ചികിത്സാനിർദേശങ്ങൾ ഒന്നിച്ചൊരിടത്ത് അവതരിപ്പിക്കുകയായിരുന്നു.
പ്രവാചക കാലത്തെയും ശേഷവുമുള്ള അറേബ്യൻ-നാടോടി ഔഷധങ്ങളും ചികിത്സാരീതികളും 'ത്വിബ്ബുന്നബവി' യിലേക്ക് ചിലരെങ്കിലും തങ്ങളുടെ ഗ്രന്ഥങ്ങളിൽ ചേർത്ത് വെച്ചിട്ടുണ്ടാവണം എന്നും വിശ്വസിക്കപ്പെടുന്നു.
ചികിത്സാഘടകങ്ങളും രീതികളും
ചെടികൾക്കു പുറമേ പച്ചവെള്ളവും തേനും ഒട്ടകപ്പാലും, ഒട്ടക മൂത്രവും നബി ഔഷധങ്ങളായി ഉപയോഗിച്ചിരുന്നു.
കൊമ്പുവെയ്ക്കുക തുടങ്ങിയ ചികിത്സാരീതികളും നബി അനുവദിച്ചു.
കേരളത്തിൽ ത്വിബ്ബുന്നബി ഓപ്പൺ യൂണിവേഴ്സിറ്റി എന്ന പേരിലുള്ള സ്ഥാപനം പ്രവാചകവൈദ്യത്തിൽ കോഴ്സുകൾ നടത്തുന്നുണ്ട്.
അവലംബം കൂടുതൽ വായനയ്ക്ക് Ghaly, Mohammed, Prophetic Medicine, in Muhammad in History, Thought, and Culture: An Encyclopedia of the Prophet of God (2 vols.), Edited by C. Fitzpatrick and A. Walker, Santa Barbara, ABC-CLIO, 2014, Vol.
II, pp. 502–506.
ISBN 1610691776 പുറം കണ്ണികൾ U.S. National Library of Medicine: Prophetic Medicine International Institute of Islamic Medicine Archived 2013-04-27 at the Wayback Machine .
പ്രവാചകൻ ഇംഗ്ലീഷ് വിലാസം https://ml.wikipedia.org/wiki/Prophet
മതങ്ങളുടെ വീക്ഷണം അനുസരിച്ച് പ്രവാചകൻ അല്ലെങ്കിൽ പ്രവാചകി (സ്ത്രീലിംഗം) ദൈവികശക്തിയുമായി ഇടപ്പട്ട് ഒരു മദ്ധ്യസ്ഥന്റെ ചുമതല വഹിച്ച് ദൈവിക സന്ദേശം മനുഷ്യരിലേക്ക് എത്തിക്കുന്നവരാണ്.
മിക്കാവാറും എല്ലാ മതങ്ങളിലും (ഉദാ:സെമിറ്റിക് മതങ്ങൾ) പുരാതന സംസ്കാരങ്ങളിലും (പുരാതന ഗ്രീസ് ) പ്രവാചകന്മാരെ കുറിച്ച് പരാമർശമുണ്ട്.
പുറത്തേക്കുള്ള കണ്ണികൾ Etymology of the English word "prophet" Prophetic Midrash : Stories of Biblical Prophets and Prophetesses Entry for prophecy, prophet, and prophetess at the Catholic Encyclopedia on-line edition Entry for prophecy and prophets at the Jewish Encyclopedia
പ്രവാസി കേരളീയകാര്യ വകുപ്പ് ഇംഗ്ലീഷ് വിലാസം https://ml.wikipedia.org/wiki/NORKA
വിദേശത്തും, പ്രത്യേകിച്ച് ഗൾഫ് മേഖലയിലും കേരളത്തിന് പുറത്ത് മറ്റ് സംസ്ഥാനങ്ങളിലും പണിയെടുക്കുന്ന കേരളീയരുടെ ക്ഷേമവും അവർക്കുവേണ്ടുന്ന സഹായങ്ങളും ഉറപ്പുവരുത്തുക, വിദേശത്ത് നിന്നും തിരിച്ചുവരുന്നവരുടെ പുനരധിവാസം, വിദേശ കേരളീയരെ സംസ്ഥാനത്ത് നിക്ഷേപം നടത്തുന്നതിന് പ്രേരിപ്പിക്കുക എന്നിവ ലക്ഷ്യമാക്കി പ്രവർത്തിക്കുന്ന കേരളസർക്കാരിന്റെ ഒരു വകുപ്പാണ് പ്രവാസി കേരളീയകാര്യ വകുപ്പ് അഥവാ നോർക്ക (NORKA: the Non Resident Keralites Affairs Department ) ഘടന
ഗവൺമെന്റ് സെക്രട്ടറിയുടെ കീഴിലുള്ള പ്രവാസി കേരളീയ കാര്യവകുപ്പിന് സംസ്ഥാനതല ഓഫീസോ, ജില്ലാ ഓഫീസുകളോ നിലവിലില്ല.
എന്നാൽ, നോർക്ക വകുപ്പിന്റെ കീഴിൽ സർക്കാരിന്റെ 51.3% ഓഹരി പങ്കാളിത്തത്തോടെ നോർക്ക-റൂട്ട്സ് എന്ന സ്ഥാപനം പ്രവർത്തിച്ചു വരുന്നു.
പ്രസ്തുത സ്ഥാപനം വഴിയാണ് വകുപ്പിന്റെ പ്രവർത്തനങ്ങൾ നടപ്പിലാക്കിവരുന്നത്.
നോർക്ക - റൂട്ട്സ്
ഗൾഫ് രാജ്യങ്ങളിൽ തൊഴിൽ തേടി പോകുന്നവരുടെ വിദ്യാഭ്യാസ യോഗ്യതാ സർട്ടിഫിക്കറ്റുകൾ സാക്ഷ്യപ്പെടുത്തുന്നതിനായി കേന്ദ്രസർക്കാരിന്റെ മാനവ വിഭവശേഷി മന്ത്രാലയത്തിന്റെ പ്രാദേശിക സാക്ഷ്യപ്പെടുത്തൽ കേന്ദ്രങ്ങൾ നോർക്കാ റൂട്ട്സിന്റെ ആഭിമുഖ്യത്തിൽ തിരുവനന്തപുരം, കൊച്ചി, കോഴിക്കോട് എന്നിവിടങ്ങളിൽ പ്രവർത്തിക്കുന്നു.
സംസ്ഥാന വിദ്യാഭ്യാസ വകുപ്പിലെ ഉദ്യോഗസ്ഥരാണ് ഇവിടെ സർട്ടിഫിക്കറ്റുകൾ സാക്ഷ്യപ്പെടുത്തുന്നത്.
വിദേശ മലയാളികളുടെ ക്ഷേമകാര്യങ്ങൾ നോക്കുന്നതിലേക്കുവേണ്ടി ന്യൂഡൽഹിയിലെ കേരള ഹൗസിൽ ഒരു നോർക്ക സെല്ലും മുംബൈയിൽ ഒരു എൻ.ആർ.കെ. ഡെവലപ്പ്മെന്റ് ഓഫീസും പ്രവർത്തിക്കുന്നുണ്ട്.
സാമ്പത്തികമായും ഭരണപരമായും സ്വാതന്ത്ര്യമുള്ള നോർക്ക - റൂട്ട്സ് എന്ന സ്ഥാപനം വഴിയാണ് നോർക്ക വകുപ്പിന്റെ പ്രവർത്തനങ്ങൾ നടപ്പാക്കുന്നത് .
നൽകുന്ന സേവനങ്ങൾ ഐഡി കാർഡ്
വിദേശ മലയാളികൾ ക്ക് വേണ്ടി നൽകുന്ന നോർക്ക ഐഡി കാർഡ്..
18 വയസ്സ് പൂർത്തിയായ, വിദേശത്ത് 6 മാസത്തി ല് കൂടുതൽ ജോലി ചെയ്ത് വരുന്നവർക്ക് 300 രൂപ രജിസ്ട്രേഷൻ ഫീസ് നൽകി കാർഡ് കൈപറ്റാം,..
മൂന്ന് വർഷമാണു കാലാവധി,..
പ്രയോജനം,...
ആൾ മരണപ്പെട്ടാൽ നോമിനിക്ക് 2 ലക്ഷം രൂപ വരെ ഇൻഷുറൻസ് ആക്സിഡന്റ് മരണത്തിനും, പൂർണ്ണമായോ ഭാഗികമായോ അംഗഭംഗം സംഭവിക്കുന്നവർക്കും ലഭിക്കും ( ന്യൂ ഇന്ത്യൻ ഇൻഷുറൻസ് കമ്പനിയാണു ഇത് പ്രൊവൈഡ് ചെയ്യുക )
ആപ്ലിക്കേഷൻ ഫോം - പുതുക്കാനുള്ള ആപ്ലിക്കേ
ഷൻ - വിശദാംശങ്ങൾക്ക് - സാന്ത്വന സഹായ പദ്ധതി
ഇതിന്റെ വിശദാങ്ങൾ അവൈലബിൾ അല്ല..
ഫോമിൽ കാണുന്നത് ഇപ്രകാരമാണു,..
" നോർക്ക റൂട്ട് സ് നടപ്പിലാക്കി വരുന്ന സാന്ത്വന പദ്ധതി വഴി, ചികിത്സ സഹായം, മരണാനന്തര സഹായം, വിവാഹ ധന സഹായം, വീൽ ചെയർ ക്രച്ചസ്, എന്നിവ വാങ്ങുന്നതിനുള്ള സഹായം എന്നിവ നൽകി വരുന്നു. .. ഒരാൾക്ക് ഒന്നിൽ കൂടുതൽ പ്രാവശ്യം ഈ സഹായം ലഭിക്കുകയില്ല .."
ആപ്ലിക്കേഷന് ഫോം - നോർക്ക റൂട്ട് സ് ചെയർമാൻ ഫണ്ട്
" നോർക്ക -റൂട്ട് സ് ചെയർമാൻ ഫണ്ടിൽ നിന്നുള്ള ധന സഹായ പദ്ധതിയിലൂടെ ചികിത്സാ സഹായം, മരണാനന്തര സഹായം എന്നിവ നൽകി വരുന്നു. സാന്ത്വന പദ്ധതി വഴി സഹായം ലഭിച്ചവർക്ക് .. ഈ ഫണ്ട് വഴി സഹായം ലഭിക്കുന്നതല്ല, ഒന്നിൽ കൂടുതൽ പ്രാവശയം ആനുകൂല്യം ലഭിക്കുന്നതല്ല. "
ആപ്ലിക്കേഷൻ ഫോം കാരുണ്യം പദ്ധതി
ഫോമിൽ കാണുന്നത് വിദേശത്ത് മരണപ്പെട്ടവർക്ക് സഹായം ലഭിക്കുന്ന പദ്ധതി എന്നതാണു...
ആപ്ലിക്കേഷൻ ഫോം - നോർക്ക റെക്കഗ്നിഷൻ
നോർക്കയിൽ സംഘടനകൾക്ക് രജിസ്റ്റർ ചെയ്യുന്നതിനുള്ള സംവിധാനം,..
( നാമിത് വരെ നോർക്കയിൽ രജിസ്റ്റർ ചെയ്യാൻ ശ്രമം ആരംഭിച്ചിട്ടില്ല !! ) 
ആപ്ലിക്കേഷൻ ഫോം - വിശദാംശങ്ങൾ - നിലവിൽ രജ്സിടർ ചെയ്ത സംഘടനകളുടെ ലിസ്റ്റ് - അവലംബം http://www.norka.gov.in/ Archived 2009-12-25 at the Wayback Machine .
പോൾ നീരാളി ഇംഗ്ലീഷ് വിലാസം https://ml.wikipedia.org/wiki/Paul_the_Octopus
സാധാരണ നീരാളി കുടുംബത്തിൽപ്പെട്ട ഒരു നീരാളിയാണ്‌ പോൾ നീരാളി (ഇംഗ്ലീഷ്: Paul the Octopus or Paul Oktopus ).
ഫുട്ബോൾ മത്സരങ്ങളുടെ ഫലം പ്രവചിച്ചതിലൂടെ ഈ നീരാളി പ്രശസ്തനായി.
പ്രത്യേകിച്ചും ജർമ്മനി കളിക്കുന്ന മത്സരങ്ങളുടെ ഫലം പ്രവചിക്കാനായിട്ടാണ്‌ ഇതിനെ ഉപയോഗിക്കുന്നത്.
2010 ലെ ഫുട്ബോൾ ലോകപ്പിലെ ജർമ്മനിയുടെ മത്സരങ്ങളുടെ ഫലങ്ങൾ കൃത്യമായി പ്രവചിക്കുക വഴി ഈ നീരാളി ശ്രദ്ധേയത നേടി.
2008 ജനുവരിയിലായിരുന്നു പോളിന്റെ ജനനം.
2010 ഒക്ടോബർ 26-ന് പോൾ നീരാളി കഥാവശേഷനായി.
ജർമ്മനിയിലെ ഒരു പ്രധാന ആകർഷണ കേന്ദ്രമായ സീ ലൈഫ് സെന്റേഴ്സ് എന്ന സ്ഥലത്തായിരുന്നു ഇതിനെ സൂക്ഷിച്ചിരുന്നത്.
പ്രവചനരീതി
പ്രവചിക്കുന്ന സമയം നീരാളിയുടെ മുൻപിൽ രണ്ട് പെട്ടികൾ കൊണ്ടുവയ്ക്കും ഈ രണ്ട് പെട്ടികളിലും ഭക്ഷണം വച്ചിട്ടുണ്ടാകും.
അതുപോലെ തന്നെ ഈ പെട്ടികളിൽ വരാൻപോകുന്ന ഫുട്ബോൾ മത്സരത്തിൽ കളിക്കുന്ന രണ്ട് രാഷ്ട്രങ്ങളുടേയും പതാകകളുടെ ചിത്രവും വെച്ചിരിക്കും.
രണ്ട് പെട്ടികളിൽ ഏതിൽ നിന്നാണോ നീരാളി ഭക്ഷണം എടുക്കുന്നത് ആ ടീം വരാൻ പോകുന്ന മത്സരത്തിൽ വിജയിക്കും.
ഇങ്ങനെയാണ്‌ പോൾ പ്രവചനം നടത്തുന്നത്.
2008 ലെ യൂറോ കപ്പിൽ ജർമ്മനിയുടെ ആറ് മത്സരങ്ങളിൽ 4 എണ്ണവും, 2010 ലോകകപ്പിലെ ജർമ്മനിയുടെ എല്ലാ മത്സരങ്ങളും നീരാളി കൃത്യമായി പ്രവചിച്ചു.
ജൂലൈ 11ന്‌ നടക്കുന്ന 2010 ലോകകപ്പിന്റെ ഫൈനലിൽ സ്പെയിൻ ഹോളണ്ടിനേ തോൽ‌പ്പിക്കുമെന്ന് പോൾ പ്രവചിച്ചു.
ഇംഗ്ലണ്ടിലെ വെമൗത്തിലുള്ള കടൽ ജീവി കേന്ദ്രത്തിൽ വച്ച് 2008ലാണ് മുട്ടയിൽ നിന്ന് പോളിനെ വിരിയിച്ചെടുത്തത്‌.
പിന്നീട് ജർമ്മനിയിലുള്ള ഒബർഹൗസെനിലെ കടൽ ജീവി കേന്ദ്രത്തിലെ ഒരു ടാങ്കിലേക്ക് മാറ്റി.
കുട്ടികൾക്കു വേണ്ടി കവിതകൾ എഴുതുന്ന ജർമ്മൻ‌കാരനായ ബൊയ് ലൊർസെന്റെ(Boy Lornsen) Der Tintenfisch Paul Oktopus എന്ന കൃതിയിൽ നിന്നുമാണ്‌ പോൾ എന്ന പേര്‌ തെരെഞ്ഞെടുത്തത്.
ഒബർഹൗസെനിലെ ഡോക്ടർമാരുടെ അഭിപ്രായത്തിൽ അദ്യകാലം മുതൽക്കുതന്നെ പോൾ സമർത്ഥനായിരുന്നു.
സന്ദർശകർ ടാങ്കിനടുത്തേക്ക് വരുമ്പോൾ പോൾ അവരെ നോക്കുന്നത് ഒരു പ്രത്യേക രീതിയിലാണ്‌.
അപരിചിതമായ ഒരു സ്വഭാവ സവിശേഷതയാണിത്.
ഇതുവരെ നടത്തിയ പ്രവചനങ്ങൾ ജർമ്മനിയുടെ മത്സരങ്ങൾ എതിർ ടീം മത്സരം സ്റ്റേജ് തിയതി പോൾ പ്രവചനം മത്സര ഫലം പ്രവചനം ശരിയായോ?
പോളണ്ട് യൂറോ 2008 ഗ്രൂപ്പ് ഘട്ടം 8 ജൂൺ 2008 ജർമ്മനി 2–0 ശരി ക്രൊയേഷ്യ യൂറോ 2008 ഗ്രൂപ്പ് ഘട്ടം 12 ജൂൺ 2008 ജർമ്മനി 1–2 തെറ്റ് ഓസ്ട്രിയ യൂറോ 2008 ഗ്രൂപ്പ് ഘട്ടം 16 ജൂൺ 2008 ജർമ്മനി 1–0 ശരി പോർച്ചുഗൽ യൂറോ 2008 ക്വാർട്ടർ ഫൈനൽ 19 ജൂൺ 2008 ജർമ്മനി 3–2 ശരി തുർക്കി യൂറോ 2008 സെമി ഫൈനൽ 25 ജൂൺ 2008 ജർമ്മനി 3–2 ശരി സ്പെയിൻ യൂറോ 2008 ഫൈനൽ 29 ജൂൺ 2008 ജർമ്മനി 0–1 തെറ്റ് ഓസ്ട്രേലിയ ലോകകപ്പ് 2010 ഗ്രൂപ്പ് ഘട്ടം 13 ജൂൺ 2010 ജർമ്മനി 4–0 ശരി സെർബിയ ലോകകപ്പ് 2010 ഗ്രൂപ്പ് ഘട്ടം 18 ജൂൺ 2010 സെർബിയ 0–1 ശരി ഘാന ലോകകപ്പ് 2010 ഗ്രൂപ്പ് ഘട്ടം 23 ജൂൺ 2010 ജർമ്മനി 1–0 ശരി ഇംഗ്ലണ്ട് ലോകകപ്പ് 2010 പ്രീ-ക്വാർട്ടർ ഫൈനൽ 27 ജൂൺ 2010 ജർമ്മനി 4–1 ശരി അർജ്ജന്റീന ലോകകപ്പ് 2010 ക്വാർട്ടർ ഫൈനൽ 3 ജൂലൈ 2010 ജർമ്മനി 4–0 ശരി സ്പെയിൻ ലോകകപ്പ് 2010 സെമി ഫൈനൽ 7 ജൂലൈ 2010 സ്പെയിൻ 0–1 ശരി ഉറുഗ്വേ ലോകകപ്പ് 2010 മൂന്നാം സ്ഥാനം 10 ജൂലൈ 2010 ജർമ്മനി 3–2 ശരി മറ്റ് മത്സരങ്ങൾ ടീം ടൂർണ്ണമെന്റ് ഘട്ടം തീയതി പോളിന്റെ പ്രവചനം മത്സര ഫലം പ്രവചനം ശരിയായോ?
നെതർലാന്റ് vs. സ്പെയിൻ 2010 ലോകകപ്പ് ഫൈനൽ 11 ജൂലൈ 2010 സ്പെയിൻ 0-1 ശരി അവലംബം
പോൾ പോട്ട് ഇംഗ്ലീഷ് വിലാസം https://ml.wikipedia.org/wiki/Pol_Pot
'ഏഷ്യയിലെ ഹിറ്റ്‌ലർ' എന്ന് വിശേഷിക്കപ്പെട്ട കമ്പൂച്ചിയൻ കമ്മ്യൂണിസ്റ്റ് പാർട്ടി നേതാവായിരുന്നു പോൾ പോട്ട് (19 മേയ് 1925 – 15 ഏപ്രിൽ1998).
1963 മുതൽ 1981 വരെ കമ്പൂച്ചിയൻ കമ്മ്യൂണിസ്റ്റ് പാർട്ടിയുടെ ജനറൽ സെക്രട്ടറിയായിരുന്നു.1976 മുതൽ 1979 വരെ ജനാധിപത്യ കംബോഡിയയുടെ പ്രധാനമന്ത്രിയായും പ്രവർത്തിച്ചു.
ചൈനയിൽ നിന്നും കമ്പോഡിയയിൽ കുടിയേറിയ ഒരു കുടുംബത്തിൽ ജനിച്ചു.
പാരീസിലെ പഠന കാലത്ത് ഫ്രഞ്ച് കമ്മ്യൂണിസ്റ്റ് പാർടിയിൽ അംഗമായി.
തിരികെയെത്തി കമ്പൂച്ചിയൻ കമ്മ്യൂണിസ്റ്റ് പാർട്ടി നേതാവായി.
കംബോഡിയയിലെ ഖമർ റൂഷ് തലവൻ.
1975 ൽ ഭരണം പിടിച്ചെടുത്തു.
മാർക്സിസത്തിന്റെ പേരിൽ രാജ്യത്തെ നാലിലൊന്ന് ജനങ്ങളെയും കൊന്നൊടുക്കി.1979 ൽ വിയട്നാം പട്ടാളം പോൾ പോട്ടിനെ പുറത്താക്കി.
1998 ൽ മരണം.
അവലംബം ↑ ↑ അധിക വായനയ്ക്ക് Denise Affonço : To The End Of Hell: One Woman's Struggle to Survive Cambodia's Khmer Rouge.
(With Introductions by Jon Swain and David Chandler .) ISBN 978-0-9555729-5-1 {{ cite book }} :  CS1 maint: ref duplicates default ( link ) David P. Chandler /Ben Kiernan/Chanthou Boua: Pol Pot plans the future: Confidential leadership documents from Democratic Kampuchea, 1976–1977 .
Yale University Press, New Haven, Conn. 1988.
ISBN 0-938692-35-6 David P. Chandler: Brother Number One: A political biography of Pol Pot .
Westview Press, Boulder, Col. 1992.
ISBN 0-8133-3510-8 Stephen Heder: Pol Pot and Khieu Samphan .
Clayton, Victoria: Centre of Southeast Asian Studies, 1991.
ISBN 0-7326-0272-6 Ben Kiernan: "Social Cohesion in Revolutionary Cambodia," Australian Outlook, December 1976 Ben Kiernan: "Vietnam and the Governments and People of Kampuchea", Bulletin of Concerned Asian Scholars (October–December 1979) Ben Kiernan: The Pol Pot regime: Race, power and genocide in Cambodia under the Khmer Rouge , 1975–79.
New Haven, Conn: Yale University Press 1997.
ISBN 0-300-06113-7 Ben Kiernan: How Pol Pot came to power: A history of Cambodian communism, 1930–1975 .
New Haven, Conn.: Yale University Press 2004.
ISBN 0-300-10262-3 Ponchaud, François.
Cambodia: Year Zero.
New York: Holt, Rinehart and Winston, 1978 Vickery, Michael.
Cambodia: 1975–1982.